open-index/open-wikipedia-markdown huggingface dataset:
מירון צידקילוב

**מירון אהרון צידקילוב** (20 בנובמבר 1971 – 11 בינואר 1996) היה ספורטאי ישראלי. אלוף ישראל (1989–1992) באגרוף תאילנדי ומאוחר יותר חבר נבחרת ישראל בכדורעף נכים.

צידקילוב גדל ברמת גן. בשנים 1989–1992 היה אלוף ישראל באגרוף תאילנדי, באימונו של שוקי רון.

במהלך שירותו הצבאי חלה בסרטן ובהליך רפואי נקטעה ידו הימנית. הוא הצטרף לנבחרת הנכים בכדורעף והיה חבר בנבחרת הלאומית איתה השתתף ב, שם התחרו בשישה משחקים במסגרת המוקדמות אך לא העפילו לגמר.

בינואר 1996 נפטר צידקילוב ממחלת הסרטן. הוא הוכר כחלל צה"ל ונקבר בבית העלמין ירקון.

## הנצחה
אליפות ישראל באגרוף תאילנדי הוקדשה לזכרו. בקריית אונו הוקם מכון אימונים על שמו בשם מכון מירון (Miron Gym) בהנהלתו של ארז לוקוב. נפתחו שני סניפים בפלורידה על ידי אחד מחניכיו של ארז לוקוב, נתן גאידאי (אלוף ישראל בקיקבוקסינג) בשם MMA4KIDS שבו כל תלמידי מכון מירון יכולים להשתתף בחוגים בחינם כהוקרה למכון מירון. מכון נוסף בתהליכי הקמה בבוייסי, איידהו.

## קישורים חיצוניים
* , באתר "יזכור"
* פירוט השתתפותו בתחרויות המשחקים הפאראלימפיים באתר הרשמי של IPC 
* Miron Gym, דף פייסבוק
* MMA4KIDS, אתר אינטרנט
* MMA4KIDS, דף פייסבוק

## הערות שוליים

קטגוריה:שחקני כדורעף פאראלימפיים ישראלים
קטגוריה:לוחמי אגרוף תאילנדי ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחקני כדורעף במשחקים הפאראלימפיים ברצלונה (1992)
קטגוריה:שחקני כדורעף נכים ישראלים
קטגוריה:נכי צה"ל שהוכרו לאחר מותם כחללי צה"ל
קטגוריה:אישים הקבורים בבית הקברות ירקון
קטגוריה:ישראלים שנולדו ב-1971
קטגוריה:ישראלים שנפטרו ב-1996
ישראל במשחקים הפאראלימפיים ברצלונה (1992)

משלחת **[[ישראל]] ל[[המשחקים הפאראלימפיים ברצלונה (1992)|משחקים הפאראלימפיים ברצלונה]]** כללה 51 ספורטאים שהתחרו ב-10 ענפים.

## חברי המשלחת
משלחת ישראל למשחקים כללה ייצוג רחב של 51 ספורטאים לאור הישג הקריטריון ההשתתפות של נבחרות במספר ענפים: כדורסל כיסאות גלגלים, כדורשער וכדורעף.
### [[קובץ:Athletics pictogram (Paralympics).svg|30px]] אתלטיקה
* זיו בר-שירה
* נחמן וולף
* מלכה פוטשניק
* צפורה רובין
* חן שינה
### [[קובץ:Powerlifting pictogram (Paralympics).svg|30px]] הרמת משקולות
* עמוס גינוסר
* שמואל חיימוביץ'
* דותן מישר
* אברהם שטרויך
* יהודה שרון
* ראובן תנעמי
### [[קובץ:Archery pictogram (Paralympics).svg|30px]] חץ וקשת
* עמית דרור
* עמרם זילברמן
### [[קובץ:Wheelchair tennis pictogram (Paralympics).svg|30px]] טניס בכיסאות גלגלים
* תקווה אהרוני
* שבתאי בן-יורם
* אבי ויינברג
* מלי מילר

### [[קובץ:Table tennis pictogram.svg|30px]] טניס שולחן
* שלמה אהרוני
* חיים אשכנזי
* זאב גליקמן
* בועז טביב
* יעקב סולימן
* אליהו עטיה

### [[קובץ:Sitting volleyball pictogram (Paralympics).svg|30px]] כדורעף
* רונן אביבי
* חנוך בודין
* אייל גור
* אהרון דנציגר
* חגי זמיר
* גד לנצר
* נסים פרנקו
* חן צור
* מירון צידקילוב
* צבי קרש
### [[קובץ:Wheelchair basketball pictogram (Paralympics).svg|30px]] כדורסל
* הנרי אביטל
* אריאל אוטולנגי
* רוני גוטרמן
* צבי גזיאל
* ליאור דרור
* אליעזר האובן
* אבי ויינברג
* משה לוי
* חנן לושקוב
* בועז מזרחי
* מקבל שופנייה
* אייל שרטוב
### [[קובץ:Goalball pictogram (Paralympics).svg|30px]] כדורשער
* אהרון אקוקה
* אורי בשה
* שלמה לזמי
* רפאל פלח
* זהר שרון

### [[קובץ:Shooting pictogram (Paralympics).svg|30px]] קליעה
* יהורם בן-חיים
* אברהם הדסי
* דורון שזירי

### [[קובץ:Swimming pictogram (Paralympics).svg|30px]] שחייה
* בועז אבהר
* שלום אייגר
* חנוך בודין
* רון בולוטין
* זיו בטר
* אורנה גרינברג
* יזהר כהן
* מירי סיסו
* שלמה פינטו
* ערן שמש

## מדליות

1992
קטגוריה:1992 בישראל: ספורט
קטגוריה:המשחקים הפאראלימפיים ברצלונה (1992)
יואנה ראדו

**יואנה ראדו** (ברומנית: **Ioana Radu**; 17 בפברואר 1917 – 19 בספטמבר 1990) הייתה זמרת רומנייה של רומנסות עממיות והאופנוענית השנייה ברומניה. היא הייתה אחותה של מיאה בראיה.

## ביוגרפיה

יואנה ראדו נולדה בבוקרשט, רומניה, בת לאב רומני מאולטניה ואם הונגריה מטרנסילבניה. היא נולדה בשם "אאוג'ניה (ז'אנה) בראיה" Eugenia (Jana) Braia וגדלה בקראיובה, שם התיישבה משפחתה ולאביה הייתה מסעדה. לראשונה הכירה את הרומנסות מהרפרטואר של הלאוטארים שניגנו במסעדת אביה. היא למדה בבית ספר תיכון והמורה למוזיקה טיפחה ועודדה את כיוונה לרומנסות. היא התחתנה בגיל צעיר ולאחר תקופה קצרה בקורביה ובקאלאפאט נפרדה מבעלה ועברה ב-1936 לבוקרשט, שם הופיעה יחד עם בעלה של אחותה, הזמר והמלחין פטרה אלכסנדרו, במסעדת קושנה. היא נרשמה לתחרות ארצית של מוזיקה רומנית עממית, תחרות שערכה שלושה חודשים והתחרו בה 800 מועמדים. בסיום התחרות זכו שתי זמרות בלבד, יואנה ראדו ורודיקה בוז'ור, שנבחרו להקליט מוזיקה עממית עבור הרדיו הרומני. אחד מחברי ועדת הקבלה, הפסנתרן המלווה של ג'ורג'ה אנסקו, הציע ליואנה ראדו את שם הבמה, שאימצה לעצמה במקום השם בו נולדה. היא ערכה הקלטות עבור הרדיו עם שירים דוגמת "Mi s-a rupt căruța-n drum" (נשברה לי העגלה בדרך), "Piatra, piatra" (האבן, האבן) ועוד.

ראדו קיבלה חוזה להופיע בשירתה במסעדת Azuga בפלוישט ובהמשך במסעדת Potcoava בבוקרשט. באפריל 1939 הופיעה לראשונה ברדיו, תחת השם Jana Radu (ז'אנה ראדו), בתוכנית מוזיקה קלה עם אחותה, מיאה בראיה ועם גיסה, פטרה אלכסנדרו. באוקטובר 1939 הופיעה לראשונה ברדיו בגפה, תחת השם יואנה ראדו. היא התיישבה סופית בבוקרשט והופיעה במסעדות הידועות Princiar (נסיכותי), Potcoava (הפרסה), Motanul negru (החתול השחור), Cina (ארוחת הערב) ועוד כשהיא מלווה בהרכבים מוזיקליים ידועים בתקופה.

לאחר מלחמת העולם השנייה המשיכה את הופעותיה ברדיו והופיעה גם בתיאטרון הרחוב על שם קונסטנטין טנאסה, בקרקס הממלכתי ובתזמורת למוזיקה עממית על שם ברבו לאוטארו.

בתחילת שנות החמישים נקראה לרדיו יחד עם מריה טנאסה, כדי שיקליטו שיר, מחציתו ברומנית, מחציתו ברוסית, ליום הולדתו של יוסיף סטלין. זה לא מצא חן בעיניה והתנגדה בקולניות ועל כך נלקחה למשטרה. עד מות סטלין נאסר עליה להשתתף במופעים.

יואנה ראדו הייתה נשואה חמש פעמים, פעמיים עם אותו גבר. היא הייתה מיודדת עם בני הזוג צ'אושסקו ואנשי שלטון נוספים והשתמשה בקשריה כדי להציל ידיד ממשפט וכדי לקבל רישיון לרכוש את הבית בו גרה. היא הייתה האישה השנייה בתולדות רומניה שנהגה על אופנוע והשתמשה בו כדי לנסוע לרוחבה ולאורכה של רומניה. ב-1961 נפגעה בתאונת דרכים ומאז הייתה מוגבלת בהליכתה. ב-1987 שרה בסרט O zi în București (יום בבוקרשט) ובאותה שנה, ליום הולדתה השבעים, צולם איתה ועליה הסרט Ioana Radu - Romanța amintirilor (יואנה ראדו - רומנסת הזכרונות). בגלל מוגבלותה בהליכה התבודדה בביתה, אולם במהפכה הרומנית, לאחר בריחת ניקולאה צ'אושסקו, הופיעה במרפסת של הוועד המרכזי של המפלגה הקומוניסטית הרומנית ודיברה אל ההמונים.

אחותה, מיאה בראיה, שחיה בניו יורק הקדישה לה פרק בספר זכרונות שפרסמה. עם מותה הורישה ראדו את רכושה לאחותה מיאה.

## קישורים חיצוניים

* Ioana Radu - Romanța amintirilor  סרט תיעודי עם ועל יואנה ראדו
* Ioana Radu – 90 de ani de la nastere Marturii ined 
* Doua Doamne 
* Calităţi artistice fără egal 
* 16 רומנסות בביצוע יואנה ראדו 

קטגוריה:זמרות רומניות
קטגוריה:ילידות 1917
קטגוריה:רומנים שנולדו ב-1917
קטגוריה:נפטרות ב-1990
דניאלה נאנה

**דניאלה נאנה** (ברומנית: **Daniela Nane**; נולדה ב-29 בנובמבר 1971) היא שחקנית ודוגמנית רומנייה.

## ביוגרפיה
נאנה נולדה ביאסי כבת יחידה להוריה.

בשנת 1991 נבחרה למיס רומניה (הראשונה ברומניה המודרנית - לפני כן נערכה תחרות היופי במדינה רק בשנות העשרים) וייצגה את רומניה בתחרות "מיס תבל" שנערכה בלאס וגאס.

נאנה למדה משחק ודרמה באקדמיה לקולנוע ותיאטרון של בוקרשט.

ב-1998 הנחתה את "Selecția Națională", התחרות לבחירת השיר שייצג את רומניה בתחרות האירוויזיון.

ב-2000 שיחקה בסרט "אפיסנטר", לצד טרייסי לורדס.

ב-2005 שיחקה בסרט "בלודריין", לצד קריסטנה לוקן.

ננה שיחקה גם בקופרודוקציה האמריקאית-רומנית "דרקולה 2: ההתעלות". בנוסף, השתתפה בהפקות רבות בארץ הולדתה וזכתה בשני פרסים על משחקה.

## קישורים חיצוניים
* 

קטגוריה:שחקניות קולנוע וטלוויזיה רומניות
קטגוריה:זוכות מיס רומניה
קטגוריה:משתתפות בתחרות מיס תבל 1991
קטגוריה:יאשי: אישים
קטגוריה:מנחות טלוויזיה רומניות
קטגוריה:ילידות 1971
קטגוריה:רומנים שנולדו ב-1971
ג'ייסון בורן (סרט)

**ג'ייסון בורן** (באנגלית: **Jason Bourne**) הוא סרט פעולה אמריקאי משנת 2016 שנכתב ובוים על ידי פול גרינגראס. הסרט נערך על ידי כריסטופר ראוס. הסרט הוא הפרק החמישי של סדרת הסרטים של בורן, והוא המשך ישיר לסרט "זהות אבודה" משנת 2007. מאט דיימון משחק שוב בתפקיד הדמות הראשית, המתנקש לשעבר מכוחות הסי.איי.איי ג'ייסון בורן.

## תקציר העלילה
**ג'ייסון בורן** (מאט דיימון) עדיין נמלט מיחידת חיסול של הסי.איי.איי, בעוד הוא מנסה לגלות פרטים נוספים על עברו ועל אביו. כאשר סוכנת סי.איי.איי לשעבר בשם **ניקי פרסונס** (ג'וליה סטיילס) פורצת למחשבים של הסוכנות כדי להוציא פרטים על התוכנית שהפעילה את בורן, היא מגלה מידע חדש על הליך הגיוס של בורן. פרסונס יוצרת קשר עם בורן ומעבירה לידיו את המידע. במסגרת גילוי הפרטים הנוספים מתגלים לפרסונס ולבורן פרטים על תוכנית של הסי.איי.איי להפעיל תוכנית שנויה במחלוקת חדשה.

לאחר הפריצה, המנהל הכללי של הסי.איי.איי **רוברט דיואי** (טומי לי ג'ונס) מורה ליחידת הסייבר של הסוכנות ול**הת'ר לי** (אליסיה ויקנדר) העומדת בראשה לאתר את בורן ופרסונס.

## שחקנים ודמויות

## קישורים חיצוניים

* 

* 
#### ביקורות
* 
* 
* 
* 

## הערות שוליים

קטגוריה:סרטי 2016
קטגוריה:סרטי פעולה אמריקאיים
קטגוריה:סרטים באנגלית
קטגוריה:סרטי אולפני יוניברסל
קטגוריה:קהילת המודיעין האמריקאית בתרבות ובאמנות
קטגוריה:סרטי פול גרינגראס
מרכז תרבות הנוער הבין-לאומי נאנג'ינג

**מרכז תרבות הנוער הבין-לאומי נאנג'ינג** הוא צמד גורדי שחקים אשר ממוקמים בעיר נאנג'ינג, שבמחוז ג'יאנגסו שבסין. גובהו של המגדל הראשון הוא 314.5 מטר (1,032 רגל)וגובהו של המגדל השני הוא 255 מטר (837 רגל). בניית שני המגדלים החלה בשנת 2012 והסתיימה כעבור 3 שנים בשנת 2015.

## קישורים חיצוניים

## הערות שוליים

קטגוריה:נאנג'ינג: גורדי שחקים
עונת 2006/2007 ביורוליג

**עונת 2006/2007 ביורוליג** הייתה העונה ה-50 של התחרות האירופית לקבוצות כדורסל והשביעית שאורגנה על ידי יורוליג בסקטבול.

המשחק הראשון התקיים ב-24 באוקטובר 2006 ומשחק הגמר נערך ב-6 במאי 2007. בתחרות השתתפו 24 קבוצות. 

העונה הסתיימה בניצחון של פנאתינייקוס, זה היה הניצחון הרביעי בתולדות המועדון.

## מתכונת התחרות
העונה הסדירה כללה 24 קבוצות.

13 קבוצות בעלי רישיון יכלו להשתתף בתחרויות הליגה במשך 3 שנים החל מעונה זו ללא קשר לתואצות הקבוצות בליגה הבייתית. להלן קבוצות בעלי רישיון:

* ספרד - (4) ברצלונה, ריאל מדריד, טאו קרמיקה, אוניקאחה מאלגה
* יוון - (2) פנאתינייקוס, אולימפיאקוס 
* טורקיה - (2) פנרבחצ'ה, אנאדולו אפס
* צרפת - לה-מאן סארת 
* איטליה - מנס סאנה סיינה
* קרואטיה - ציבונה זאגרב 
* ישראל - מכבי תל אביב
* סלובניה - אולימפיה ליובליאנה

בנוסף הוזמנו 11 קבוצות ממדינות שונות.

24 קבוצות החלו בעונה הסדירה כאשר המשחקים נערכו ב-3 בתים. בשלב הבא, 16 קבוצות התחרו ב-4 בתים. מנצח של כל בית וסגנו קודמו למשחקי רבע הגמר שהתקיימו עד ל-2 ניצחונות. פיינל פור נערך בהיכל האולימפי, אתונה.

## שלבי הגמר
### בית ד'

### בית ו'

### בית ז'

### בית ה'

### השלבים המתקדמים

### משחק הגמר

## כדורסלנים מצטיינים
* שחקן מצטיין של העונה הסדירה- תאודורוס פאפאלוקאס (יוון) מצסק"א מוסקבה
* מלך הסלים - חואן קרלוס נבארו (ספרד) מברצלונה
* MVP של פיינל פור - דימיטריס דיאמנטידיס(יוון) מפנאתינייקוס  
* מלך הסלים של שלב הגמר -תאודורוס פאפאלוקאס (יוון) מצסק"א מוסקבה
* נבחרת הליגה:
** תיאודורוס פאפאלוקאס (יוון) מצסק"א מוסקבה
** דימיטריס דיאמנטידיס(יוון) מפנאתינייקוס
** חואן קרלוס נבארו (ספרד) מברצלונה
** טרייג'ן לנגדון (ארצות הברית) מצסק"א מוסקבה
** לואיס סקולה (ארגנטינה) מטאו קרמיקה
** ניקולה וויצ'יץ' (קרואטיה) ממכבי תל אביב

## ישראל בתחרות
מכבי תל אביב השתתפה במשחקי ה-16, סיימה את הבית במקום השני וקודמה לרבע הגמר. בשלב רבע הגמר היא הפסידה וסיימה את העונה אירופית ולראשונה מאז עונת 2003 לא הייתה בפיינל פור.

## קישורים חיצוניים
* פירוט התוצאות באתר הליגה
* פירוט תוצאות באתר יורובסקט
* 

קטגוריה:תחרויות כדורסל ב-2006
קטגוריה:תחרויות כדורסל ב-2007
קטגוריה:עונות בגביע אירופה לאלופות בכדורסל
אייל גור

250px|שמאל|ממוזער|נבחרת ישראל על דוכן המנצחים לאחר שזכתה במדליית כסף, בכדורעף נכים
**אייל גור** (נולד ב-1959) הוא רופא ישראלי, פרופסור בבית הספר לרפואה של אוניברסיטת תל אביב, ראש המחלקה לכירורגיה פלסטית במרכז הרפואי תל אביב ובעבר חבר נבחרת ישראל בכדורעף נכים במסגרתה השתתף בתחרויות המשחקים הפאראלימפיים.

## ביוגרפיה
גור נולד בחולון ובמשך שנתיים היה חניך בקורס טיס. אחרי שהודח עבר לשירות כלוחם ביחידת שלדג ועבר קורס קצינים. במלחמת לבנון הראשונה שירת כמפקד פלוגה בדרגת סרן והשתתף בצוות החילוץ שנשלח לחלץ את האלוף יקותיאל אדם מהוילה שבה הוא נהרג בכפר דוחא שמעל שדה התעופה של ביירות. למחרת, בעת ביצוע מבצע ייעודי של יחידת שלדג, נפגע גור מאש נ"מ של הצבא הסורי ואיבד את רגלו. 

כנכה צה"ל הצטרף לפעילות בית הלוחם והיה חבר נבחרת הכדורעף שהשתתפה ב וב.

בשנים 1983–1990 למד רפואה באוניברסיטת תל אביב ועד 1997 עבר בישראל ובקנדה התמחויות בכירורגיה פלסטית, במיקרוכירורגיה ובכירורגיה פלסטית בילדים. מאז 1997 הוא רופא ראשי במחלקה לכירורגיה פלסטית בהמרכז הרפואי תל אביב ע"ש סוראסקי ומאז 1999 מנהל היחידה למיקרוכירורגיה. במקביל השתלב ב-1992 בסגל האקדמי של בית הספר לרפואה באוניברסיטת תל אביב, שם התקדם ב-2013 לדרגת פרופסור והיה בשנים 2002–2005 רכז לימודי ההמשך בכירורגיה פלסטית. בשנים 1998–2004 היה מנהל הצוות לתחומי שפה וחך שסועים. ב-2009 מונה למנהל המחלקה לכירורגיה פלסטית.

## קישורים חיצוניים

* פירוט השתתפותו בתחרויות המשחקים הפאראלימפיים באתר הרשמי של IPC 
* ד"ר אייל גור
* אייל גור באתר הצילום של שי אלוני
* 

קטגוריה:כירורגים פלסטיים ישראלים
קטגוריה:סגל אוניברסיטת תל אביב: רפואה
קטגוריה:סגל המרכז הרפואי תל אביב ע"ש סוראסקי
קטגוריה:בעלי תואר דוקטור לרפואה מאוניברסיטת תל אביב
קטגוריה:זוכי מדליית כסף פאראלימפית מישראל
קטגוריה:שחקני כדורעף פאראלימפיים ישראלים
קטגוריה:שחקני כדורעף נכים ישראלים
קטגוריה:ספורטאים ישראלים במשחקים הפאראלימפיים סיאול (1988)
קטגוריה:שחקני כדורעף במשחקים הפאראלימפיים סיאול (1988)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחקני כדורעף במשחקים הפאראלימפיים ברצלונה (1992)
קטגוריה:לוחמי יחידת שלדג
קטגוריה:קציני צה"ל
קטגוריה:רופאים נכי צה"ל
קטגוריה:ספורטאים נכי צה"ל
קטגוריה:בוגרי תיכון אילון/חדש (חולון)
קטגוריה:ישראלים שנולדו ב-1959
טיסת השוקולד

**טיסת השוקולד** הוא כינוי שניתן לאירוע שהתרחש בפברואר 2015, במהלך טיסת ישראייר מנמל התעופה בן-גוריון לוארנה שבבולגריה. במהלך הטיסה התפתח עימות בין נוסעת בשם שרית בן אליהו לבין דייל, סביב מכירת חפיסת שוקולד פטורה ממכס. כאשר הדייל סירב למכור את השוקולד, החלו הנוסעת ובני משפחתה להטיח בו קללות ואיומים. תיעוד האירוע הופץ ברשתות החברתיות, הפך לתופעת שיימינג ועורר דיון ציבורי נרחב אודות תופעת הישראלי המכוער והתנהגות ישראלים בחו"ל.

## בתרבות הפופולרית
תוכנית הסאטירה "ארץ נהדרת" שילבה מערכון המבוסס על האירוע, והיוצר טל פרידמן הלחין את תמליל העימות והפך אותו לשיר שזכה לפופולריות ברשתות החברתיות. חברת בזק יצרה פרסומת לשירותי הספרים הדיגיטליים שלה בהשראת האירוע, בהשתתפות יוסי ביילין, גידי גוב וגיל חובב. הפרסומת עוררה דיון ציבורי בנוגע להיבטים העדתיים של האירוע המקורי.

הסדרה "צומת מילר" התייחסה לאירוע בעונתה השנייה, כאשר אנאלי (גיה באר גורביץ') נחשפת לראשונה לתופעת השיימינג בישראל. בסדרה "קופה ראשית" שודר פרק בשם "כוכבה חוזרת מחו"ל", המציג פרודיה על האירוע, כאשר הקופאית כוכבה שביט (קרן מור) נקלעת לעימות קולני עם דיילי הטיסה.

## ראו גם
* הישראלי המכוער

## קישורים חיצוניים
* 
* 
* 
* 
* 

## הערות שוליים

קטגוריה:ישראל: תעופה
קטגוריה:2015 בישראל
קטגוריה:ישראל: חברה
קטגוריה:ישראייר
קטגוריה:ישראל: דיילות אוויר
אזור הנופש הלאומי אגם מיד

**אזור הנופש הלאומי אגם מיד** (באנגלית: **Lake Mead National Recreation Area**) הוא אזור נופש לאומי, יחידת נופש ושימור טבע של שירות הפארקים הלאומיים של ארצות הברית ומחלקת הפנים של ארצות הברית המקיפה את נהר הקולורדו החל מהגבול המערבי ביותר של הפארק הלאומי גרנד קניון ועד צפונית לערים לאפלין בנבדה ובולהד סיטי באריזונה. אזור הנופש משתרע על שטח של 6,053 קילומטרים רבועים בתחומי מחוז קלארק בנבדה, ומחוז מוהאבי באריזונה. 750 קילומטרים רבועים משטח זה הם מים, והיתרה אזור טבע בראשיתי מדברי. אזור הנופש כולל את מאגר המים אגם מיד שנוצר על ידי סכר הובר ושהאזור קרוי על שמו, את הקניון השחור של הקולורדו ואת מאגר המים אגם מוהאבי שנוצר על ידי סכר דייוויס.

אגם מיד החל להיווצר ב-1935, פחות משנה לפני שסכר הובר הושלם. האזור סביב אגם מיד הוכרז כאזור הנופש סכר בולדר (Boulder Dam Recreation Area) ב-1936. ב-1964 הורחב האזור וכלל את אגם מוהאבי והאזורים סביבו והיה לאזור הנופש הלאומי הראשון שהוכרז על ידי הקונגרס של ארצות הברית.

פעילויות הנופש באזור הנופש הלאומי אגם מיד כוללות שיט בסירות ובקיאקים, שחייה ודיג בשני האגמים, כמו גם בקטעי הנהר שביניהם. בנוסף יש שבילי הליכה ותצפיות על הנוף המדברי סביב. שלוש מתוך ארבע המערכות האקולוגיות המדבריות הקיימות בארצות הברית: מדבר מוהאבי, מדבר האגן הגדול ומדבר סונורה נפגשים באזור הנופש הלאומי אגם מיד. סיורים בסכר הובר המאורגנים על ידי לשכת הטיוב של ארצות הברית, האחראית על הקמת ותפעול הסכר, הם מוקד משיכה עיקרי בתוך אזור הנופש.

כ-810 קילומטרים רבועים מאזור הנופש הלאומי אגם מיד הם חלק מהמונומנט הלאומי גרנד קניון-פראשנט (Grand Canyon-Parashant National Monument) שהוכרז בשנת 2000.

תשעה אזורי טבע בראשיתי נמצאים בתחומי אזור הנופש הלאומי אגם מיד, כולם בנבדה. חלק מהאזורים משתרע מעבר לאזור הנופש הלאומי אגם מיד וחלקים אלו מנוהלים על ידי לשכת הקרקעות של ארצות הברית.

## קישורים חיצוניים

* 
* האתר הרשמי של אזור הנופש
* Lake Mead National Recreation Area

## הערות שוליים
ימין|ממוזער|250px|מפת אזור הנופש הלאומי אגם מיד

קטגוריה:ערכים שבהם תבנית בריטניקה אינה מתאימה
קטגוריה:אריזונה: גאוגרפיה
קטגוריה:נבדה: גאוגרפיה
קטגוריה:ארצות הברית: תיירות
רובן לופטוס-צ'יק

**רובן איירה לופטוס-צ'יק** (באנגלית: **Ruben Ira Loftus-Cheek**; נולד ב-23 בינואר 1996 בלונדון) הוא כדורגלן אנגלי המשחק בעמדת הקשר המרכזי במילאן מהסרייה א' ובנבחרת אנגליה.

## קריירה
לופטוס-צ'יק החל את הקריירה במחלקת הנוער של צ'לסי בגיל שמונה ובה שיחק כעשור. ב-2014 זומן לראשונה לסגל הקבוצה הבוגרת על ידי המאמן ז'וזה מוריניו. ב-10 בדצמבר 2014 ערך את הופעת הבכורה שלו בקבוצה, כשעלה כמחליף במקומו של ססק פאברגאס בניצחון 1–3 על ספורטינג ליסבון בשלב הבתים של ליגת האלופות. ב-31 בינואר 2015 ערך את הופעת הבכורה שלו בליגה, כשהחליף את אוסקר בתיקו 1-1 נגד מנצ'סטר סיטי. ב-10 במאי 2015 פתח הקשר בהרכב צ'לסי בתיקו 1-1 נגד ליברפול. ב-16 בספטמבר 2015 פתח בהרכב בניצחון 0–4 על מכבי תל אביב בשלב הבתים של ליגת האלופות ואף בישל שער.

ב-29 בפברואר 2016 האריך לופטוס-צ'יק את חוזהו בחמש שנים נוספות. ב-2 באפריל של אותה השנה, כבש השחקן את שער הבכורה שלו בליגה בניצחון 0–4 על אסטון וילה בוילה פארק.

ב-12 ביולי 2017 הושאל לקריסטל פאלאס לעונה אחת ולאחר מכן חזר לצ'לסי.

ב-6 ביולי 2019 חתם האריך את חוזהו בקבוצה עד ל-2024.

ב-5 באוקטובר 2020 הושאל לפולהאם.

ב-30 ביוני 2023 חתם במילאן חוזה ל-4 שנים.

## נבחרת אנגליה
בשנת 2011 זומן לראשונה לופטוס-צ'יק לנבחרת אנגליה הצעירה, בה הוא שימש בתור קפטן. ב-10 בנובמבר 2017 ערך את הופעתו הבכורה בנבחרת הבוגרת בתיקו 0-0 נגד .

לאחר מכן זומן למונדיאל 2018.

## תארים
;צ'לסי
* גביע פ.א. לנוער (2): 2011/2012, 2013/2014
* אליפות אנגליה לנוער (1): 2013/2014
* ליגת האלופות לנוער (1): 2014/2015
* הגביע האנגלי (1): 2014/2015
* אליפות אנגליה (1): 2014/2015
* הליגה האירופית: 2018/2019
*הסופר קאפ האירופי: 2021
*גביע העולם למועדונים: 2021
**[[מילאן]]**

• הסופר קאפ האיטלקי: 2025
;נבחרת אנגליה הצעירה
* אליפות טולון (1): 2016

;תארים אישיים
* שחקן הטורניר באליפות טולון (1): 2016

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני מילאן
קטגוריה:כדורגלני צ'לסי
קטגוריה:כדורגלני קריסטל פאלאס
קטגוריה:כדורגלני נבחרת אנגליה
קטגוריה:לונדון: כדורגלנים
קטגוריה:כדורגלני מונדיאל 2018
קטגוריה:אנגלים ממוצא גיאני
קטגוריה:אנגלים שנולדו ב-1996
איהר בוקי

**איהר אליאכסנדרביץ' בוקי** (בבלארוסית: **Ігар Аляксандравіч Бокій**; נולד ב-28 ביוני 1994) הוא שחיין בלארוסי. בוקי, בעל לקות ראייה, מתחרה במסגרת המשלחת הבלארוסית, והוא בעל 13 מדליות פאראלימפיות, מהן 11 מדליות זהב. בשנת 2015 נבחר לשחיין השנה הנכה של סווימינג וורלד.

## המשחקים הפאראלימפיים
### לונדון 2012
בוקי ערך את הופעת הבכורה שלו במשחקים הפאראלימפיים בלונדון (2012). הוא השתתף בשבעה מקצי שחייה בקטגוריות S13 ו-SB13, בהם זכה בשש מדליות פאראלימפיות, מהן חמש מדליות זהב ומדליית כסף, תוך שהוא קובע ארבעה שיאי עולם ושיא פאראלימפי אחד.

במקצה ל-100 מטר חופשי, הוא זכה במדליית הזהב כשקבע שיא עולם של 51.91 שניות, במקצה ל-400 מטרים חופשי הוא עצר את השעון בשיא עולם של 3:58.78 דקות,, הוא קבע שיא עולם נוסף ב-100 מטרים גב עם תוצאה של 56.97 שניות, וב-20 מטרים מעורב העמיד את שיא העולם על 2:06.30 דקות.

בוקי זכה במדליית הזהב החמישית במקצה ל-100 מטרים פרפר, כשעצר את השעון על שיא פאראלימפי של 55.50 שניות, והוסיף מדליית כסף במקצה ל-50 מטר חופשי עם תוצאה של 24.07 שניות, אחרי צ'ארלס בוואר הדרום אפריקאי שסיים בתוצאה של 23.99 שניות. בוקי השתתף גם במקצה ל-100 מטרים חזה, בו סיים בתוצאה של 1:08.98 דקות, ובמקום השביעי.

### ריו 2016
ב זכה בוקי בשבע מדליות פאראלימפיות, בהן שש מדליות זהב ומדליית ארד אחת. במשחה ל-100 מטרים בסגנון חופשי הוא זכה במדליית הזהב כשהוא עוצר את השעון על שיא פאראלימפי של 50.90 שניות, ובמשחה ל-50 מטרים חופשי זכה עם שיא פאראלימפי נוסף בתוצאה של 23.44 שניות. בוקי זכה במדליית הזהב במקצה ל-400 מטרים חופשי כשהעמיד את השיא הפאראלימפי בקטגוריה S13 על 3:55.62 דקות,הוא ניצח גם את המשחה ל-200 מטרים מעורב עם שיא פאראלימפי של 2:04.02 דקות, וזכה במדליית הזהב גם במשחה ל-100 מטרים פרפר עם שיא עולם של 53.85 שניות, ובמשחה ל-100 מטרים גב עם שיא עולם של 56.68 שניות.

במשחה ל-100 מטרים חזה, זכה בוקי במדליית הארד עם תוצאה של 1:06.71 דקות, אחרי אלכסיי פדינה האוקראיני ופרידבסבק מוסבקוב האוזבקי שזכו במשותף במדליית הזהב עם תוצאה של 1:04.94 דקות.

## קישורים חיצוניים

## הערות שוליים

קטגוריה:ספורטאים בלארוסים
קטגוריה:אלופים פאראלימפיים
קטגוריה:שחיינים פאראלימפיים
קטגוריה:משתתפי המשחקים הפאראלימפיים לונדון (2012)
קטגוריה:שחיינים במשחקים הפאראלימפיים לונדון (2012)
קטגוריה:שחיינים במשחקים הפאראלימפיים ריו דה ז'ניירו (2016)
קטגוריה:בוברויסק: אישים
קטגוריה:בלארוסים שנולדו ב-1994
קאסה דה פילאטוס

**קאסה דה פילאטוס** (בספרדית: **Casa de Pilatos**, כלומר בית פילאטוס) הוא ארמון בסביליה בספרד. הארמון בנוי בשילוב סגנונות של הרנסאנס האיטלקי והמודחאר הספרדי. יש רואים בו אב-טיפוס של ארמון אנדלוסי.

## היסטוריה
את בניית הארמון התחיל, בשנת 1483, המרקיז פדרו אנריקס דה קיניונס (Pedro Enríquez de Quiñones). השלים אותו בנו פדריק אנריקה דה ריברה, המרקיז הראשון של טריפה. פדריק חזר ב-1520 מביקור באיטליה. הוא התרשם מאוד מהארכיטקטורה והאמנות של "שיא הרנסאנס" באיטליה, ועיצב את הארמון בשילוב של סגנון זה עם סגנון המודחאר הספרדי. שינויים רבים נעשו בבניין במהלך המאות הבאות.

## כינויו של הארמון
עם תחילת בנייתו ב-1483 נקרא הארמון Palacio de San Andrés (ארמון אנדריאס הקדוש). השם "בית פילטוס" נובע מאותה נסיעה של פדריק אנריקה דה ריברה שבמסגרתה ביקר גם בארץ ישראל ובירושלים. בעקבות הביקור הנהיג בסביליה את מנהג המסע בעקבות הוויה דולורוזה שלפי המסורת התחיל בביתו של פונטיוס פילטוס. המסע בסביליה התחיל בארמון, ובעקבות כך השתרש הכינוי "קאסה דה פילטוס". התיעוד הישן ביותר של הכינוי הוא משנת 1754.

## תיאור המבנה
הכניסה לארמון היא דרך שער שיש רנסאנסי, שתוכנן על ידי אנטוניו מריה אפרילה , אדריכל מג'נובה. מהשער עוברים דרך חצר חניית הכרכרות לרחבה הראשית של הארמון. זוהי רחבה  מודחארית אופיינית. מקושטת באריחי azulejos ובעיטורי גבס. הרחבה מוקפת עמודים, במרווחים לא שווים, התומכים בקשתות חצי עגולות. מעליהן מעקה של תחרת אבן גותית. במרכז החצר נמצאת מזרקה שיובאה מג'נובה. בפינות 3 פסלים רומיים: מינרווה, מוזה רוקדת וקרס, בפינה הרביעית פסל מקורי מהמאה החמישית לפנה"ס של אתנה. על הקירות מסביב 24 מדליונים ובהם פרוטומות של מלכים ספרדיים, קיסרים רומיים ודמויות חשובות אחרות.

המדרגות לקומה השנייה מעוטרות אף הן  באריחי azulejos והתקרה היא בדגם חלת דבש מודחארית. בחדרי הקומה השנייה מוצגות תמונות מהמאות ה-16 עד ה-19, בהן סדרת ציורי מלחמת שוורים של גויה ופייטה של הצייר האיטלקי סבסטיאנו דל פיומבו.

לארמון שני גנים, בגן הקטן Jardin Chico בריכה ובה פסל ברונזה של בכחוס.

## גלריה


CasaPilatos.JPG|שער הכניסה
Casa Pilatos.JPG|חזית הארמון.
Casa de Pilatos Estatua.jpg|פסל אתנה.
PM 101054 E Sevilla.jpg|המדרגות לקומה השנייה.
Casa de pilatos2.jpg|הקומה השנייה של הרחבה המרכזית.
PM 101012 E Sevilla.jpg|הבריכה בגן הקטן עם פסל בכחוס
Casa de Pilatos, pórtico, jardín grande, Sevilla, España, 2015.JPG|הפורטיקו של הגן הגדול


## קישורים חיצוניים

* 

## הערות שוליים

קטגוריה:סביליה: ארמונות
אל-אווירני סובל אוויר

[שמאל|ממוזער|250px|זיהוי באמצעות [מבחנה|מבחנות מצע נוזלי של חיידקים אווירניים ואל-אווירניים: 1 - חיידקים אווירניים אובליגטוריים, 2 - חיידקים אל-אווירניים אובליגטוריים, 3 - חיידקים אל-אווירניים פקולטטיביים, 4 - מיקרואירופילים, 5 - **חיידקים אל-אווירניים סובלי אוויר**]]
**[[אל-אווירני]] סובל אוויר ** (מאנגלית: **Aerotolerant anaerobe**) או **אל-אווירן סובלן אוויר** הוא מושג במיקרוביולוגיה המתאר מיקרואורגניזמים פרוקריוטיים אל-אווירניים שאינם משתמשים בחמצן בתור קבל אלקטרונים סופי בתהליך של זרחון חמצוני, אולם בשונה מאל-אווירניים אובליגטוריים אינם נפגעים מרעילותו. מיקרואורגניזמים אלה ניתן להגדיר בתור "אדישים לנוכחות של חמצן בסביבה".

## תיאור
[שמאל|ממוזער|250px|חיידקים ב[סוג (טקסונומיה)|סוג *Lactobacillus* (מתגים גראם-חיוביים הנראים בתמונה) הם אל-אווירניים סובלי אוויר ומהווים חלק מהפלורה הטבעית בנרתיק ובמעיים]] 
מימן על-חמצני ויון סופראוקסיד, שני תוצרי לוואי רעילים שנוצרים בעת חשיפה לחמצן אטמוספירי, מונעים ממיקרואורגניזמים אל-אווירניים אובליגטוריים להימצא לאורך זמן באינטראקציה עם החמצן. זאת משום שחסרים להם האנזימים סופראוקסיד דיסמוטאז, פרוקסידאז וקטלאז אשר מנטרלים תוצרי לוואי אלה. חשיפה ממושכת לשני הרדיקלים החופשיים הנזכרים לעיל תגרום לחמצון תרכובות אורגניות שונות במיקרואורגניזמים אל-אווירניים אובליגטוריים וכפועל יוצא תוביל למותם. בשונה מאל-אווירניים אובליגטוריים, סובלי האוויר מתאפיינים ביכולת סינתזה גבוהה של האנזימים סופראוקסיד דיסמוטאז ופרוקסידאז, דבר שמגן עליהם מפני נזקי החשיפה לחמצן, ומאפשר להם להתקיים בנוכחות של חמצן אטמוספירי. לצורך הפקת אנרגיה נעזרים סובלי האוויר בתהליך התסיסה.

## תרבית חיידקים אל-אווירניים סובלי אוויר
על מנת לתרבת מיקרואורגניזמים אל-אווירניים סובלי אוויר על גבי מצע אגר מוצק ניתן להדגיר צלחות פטרי עליהם נזרעו המיקרואורגניזמים, בדומה לתרבית אווירנית אובליגטורית, או אל-אווירנית פקולטטיבית, בריכוזי חמצן אטמוספיריים. בתוך מצע נוזלי יגדלו מיקרואורגניזמים אלה בצורה אחידה לכל אורך המבחנה (ראו תמונה להמחשה בראש הערך).

## אל-אווירניים סובלי אוויר בשימוש האדם וברפואה
[שמאל|ממוזער|250px|[כרוב כבוש, המתקבל מתסיסה לקטית שמבצעים חיידקים סובלי אוויר בסוגים *Lactobacillus* ו-*Leuconostoc*, מהווה מרכיב חשוב במטבחים אירופאיים רבים]]
הפקת האנרגיה של חיידקים סובלי האוויר בתהליך התסיסה מנוצלת על ידי האדם בצורה נרחבת בתעשיית המזון. כך למשל תוצרי התסיסה של החיידקים בסוגים *Lactobacillus*, *Lactococcus* ו-*Leuconostoc* משמשים ליצירת ירקות כבושים, גבינות צהובות ומוצרי חלב מוחמצים דוגמת לבן, קפיר ויוגורט. 

### אל-אווירניים סובלי אוויר ברפואה
חיידקים אל-אווירניים סובלי אוויר רבים מהווים חלק מהפלורה הטבעית בבני אדם ובבעלי חיים. כך למשך חיידקים בסוגים *Lactobacillus* מהווים חלק מהפלורה הטבעית של הנרתיק והמעיים, וחיידקים בסוג *[[Streptococcus#Enterococcus|Enterococcus]]* מהווים חלק מהפלורה הטבעית של המעיים. נוכחותם של אלה תורמת, בין היתר, להגנה מפני שגשוג יתר של מיקרואורגניזמים שעלולים להפוך לפתוגניים וכן מפני קולוניזציה של מיקרואורגניזמים פתוגניים מבחוץ, שעלולים להוביל לזיהומים ברקמות אלה. עם זאת, חדירתם של האחרונים לרקמות שונות בהם הם אינם נחשבים לפלורה טבעית עלולה לגרום לזיהומים קשים, דוגמת זיהומי פצעים, אלח דם, דלקת פנים הלב, דלקת הצפק, ודלקת קרום המוח.

## ראו גם
* אורגניזם אל-אווירני
* אל-אווירני אובליגטורי
* תסיסה

## הערות שוליים

קטגוריה:מטבוליזם
קטגוריה:מיקרוביולוגיה
ישראל במשחקים הפאראלימפיים אטלנטה (1996)

משלחת **[[ישראל]] ל[[המשחקים הפאראלימפיים אטלנטה (1996)|משחקים הפאראלימפיים אטלנטה]]** כללה 40 ספורטאים שהתחרו ב-9 ענפים.

## חברי המשלחת
### [[קובץ:Athletics pictogram (Paralympics).svg|30x30 פיקסלים]] אתלטיקה
* זיו בר-שירה
* נחמן (נמר) וולף
* יוגב קנזי

### [[קובץ:Powerlifting pictogram (Paralympics).svg|30px]] הרמת משקולות
* דותן מישר
* ברוך מסאמי
### [[קובץ:Wheelchair tennis pictogram (Paralympics).svg|30x30 פיקסלים]] טניס בכיסאות גלגלים
* תקווה אהרוני
* כנרת וואלך
* גיל נאור
* אייל שרטוב
### [[קובץ:Table tennis pictogram.svg|30px]] טניס שולחן
* שלמה אהרוני
* זאב גליקמן
* אליהו עטיה
* שגיא צוקרמן
### כדורת דשא
* יצחק בראנס
* תמי כרמלי
* עקיבא פרבר
### [[קובץ:Sitting volleyball pictogram (Paralympics).svg|30px]] כדורעף
* רונן אביבי
* יאיר בן-דור
* חגי זמיר
* גיל חבה
* חיים פיינטוך
* נסים פרנקו
* חן צור
* אליעזר קלינה
* צבי קרש
### [[קובץ:Shooting pictogram (Paralympics).svg|30px]] קליעה
* יהורם בן-חיים
* אברהם הדסי
* אליהו חברה
* דורון שזירי

### רכיבה
* אורי בשה
* סיוון מור
* איתי צוק
* אייל שחר
### [[קובץ:Swimming pictogram (Paralympics).svg|30px]] שחייה
* שלום אייגר
* חנוך בודין
* רון בולוטין
* זיו בטר
* יזהר כהן
* אוריאל מוזס
* ערן שמש

## מדליות

1996
קטגוריה:1996 בישראל: ספורט
קטגוריה:המשחקים הפאראלימפיים אטלנטה (1996)
גונסלו גדש

**גונסלו מנואל גנצ'יניו גֶדְש** (בפורטוגזית: **Gonçalo Manuel Ganchinho Guedes**; נולד ב-29 בנובמבר 1996) הוא כדורגלן פורטוגזי המשחק בעמדת הקיצוני בקבוצת ריאל סוסיאדד מהלה ליגה. שיחק בעברו גם בנבחרת פורטוגל.

## קריירת מועדונים
גדש גדל במחלקת הנוער של בנפיקה ליסבון. ב-4 בינואר 2015 ערך גדש את הופעת הבכורה שלו בקבוצה הראשונה של המועדון, כשנכנס כמחליף בתוספת הזמן של המחצית השנייה בניצחון 3–0 על פנאפייל במסגרת המחזור ה-15 בליגת העל הפורטוגלית. הוא ערך בעונת , בה זכתה בנפיקה ליסבון באליפות פורטוגל ובגביע הליגה הפורטוגלית, 5 הופעות ליגה בלבד, עם 34 דקות משחק סה"כ.

ב-15 בספטמבר 2015 ערך גדש את הופעת הבכורה שלו בליגת האלופות, כששיחק 90 דקות בניצחון 2–0 על אסטנה במסגרת המחזור הראשון של שלב הבתים לעונת 2015/2016. ב-26 בספטמבר הבקיע גדש את שער הבכורה שלו במועדון, שער בדקה ה-67 בניצחון 3–0 על פאסוש די פריירה במסגרת המחזור ה-6 בליגה. 4 ימים לאחר מכן הבקיע גדש את שער הבכורה שלו בליגת האלופות, שער בדקה ה-51 בניצחון 2–1 על אתלטיקו מדריד במסגרת המחזור השני בשלב הבתים. בעונת , עונה נוספת בה זכתה בנפיקה ליסבון בדאבל, ערך גדש 18 הופעות ליגה ו-7 הופעות בליגת האלופות.

ב-25 בינואר 2017 חתם גדש בפריז סן-ז'רמן מליגת העל הצרפתית בתמורה ל-30 מיליון יורו. ב-29 בינואר ערך את הופעתו הבכורה בקבוצה בתיקו 1–1 נגד מונקו.

ב-1 בספטמבר 2017 הושאל גדש לוולנסיה מליגת העל הספרדית. ב-9 בספטמבר ערך את הופעתו הבכורה בקבוצה בתיקו 0–0 נגד אתלטיקו מדריד. ב-15 באוקטובר הבקיע את שערו הראשון בניצחון 6–3 על ריאל בטיס.

ב-27 באוגוסט 2018 חתם גדש בוולנסיה בתמורה ל-40 מיליון יורו.

ב-8 באוגוסט 2022 חתם בוולברהמפטון וונדררס מהפרמייר ליג, תמורת 32 מיליון אירו. חמישה ימים לאחר מכן ערך הופעת בכורה בתיקו 0-0 עם פולהאם.

ב-20 בינואר 2023 חזר גדש בהשאלה לבנפיקה ליסבון. ב-19 בינואר 2024 הושאל לויאריאל עד לסוף העונה.

ב-5 באוגוסט 2025 חתם בריאל סוסיאדד מהלה ליגה תמורת 4 מיליון אירו.

## קריירה בינלאומית
ב-14 בנובמבר 2015 ערך גדש את הופעת הבכורה שלו בנבחרת פורטוגל, כששיחק 81 דקות בהפסד 0–1 לנבחרת רוסיה במשחק ידידות. 3 ימים לאחר מכן ערך הופעה נוספת, כשנכנס כמחליף בדקה ה-63 בניצחון 2–0 על נבחרת לוקסמבורג במשחק ידידות. ב-10 בנובמבר 2017 הבקיע את שערו הראשון בנבחרת בניצחון 3–0 על .

ב-9 ביוני 2019 כבש את השער היחיד בניצחון נבחרתו 1–0 על נבחרת הולנד בגמר ליגת האומות 2018/2019.

## תארים
;בנפיקה
* אליפות פורטוגל (3): 2014/2015, 2015/2016, 2023/2024
*גביע הליגה הפורטוגלית (2): 2014/2015, 2015/2016
*הסופר קאפ הפורטוגלי (1): 2016

;פריז סן-ז'רמן
* הגביע הצרפתי (1): 2016/2017
* גביע האלופים הצרפתי (1): 2017

;ולנסיה
*גביע המלך הספרדי (1): 2019

;נבחרת פורטוגל
*ליגת האומות (1): 2018/2019

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:חלוצי כדורגל פורטוגזים
קטגוריה:כדורגלני בנפיקה ליסבון
קטגוריה:כדורגלני פריז סן-ז'רמן
קטגוריה:כדורגלני ולנסיה
קטגוריה:כדורגלני וולברהמפטון וונדררס
קטגוריה:כדורגלני ויאריאל
קטגוריה:כדורגלני ריאל סוסיאדד
קטגוריה:כדורגלני נבחרת פורטוגל
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:ספורטאים פורטוגזים בצרפת
קטגוריה:ספורטאים פורטוגזים בספרד
קטגוריה:ספורטאים פורטוגזים באנגליה
קטגוריה:פורטוגזים שנולדו ב-1996
צופים בגלות

**צופים בגלות**, המכונה גם *Scouts-in-Exteris*, הם שבטים/קבוצות של צופים וצופות שהוקמו מחוץ למדינת המוצא שלהם כתוצאה ממלחמה ושינויי ממשל. אין לטעות בין המושג הזה לבין סניפים בחו"ל של צופים עבור בני-נוער שהוריהם מוצבים במדינות שונות בשל הצבה צבאית או עסקית, כגון צופי צבר של תנועת הצופים העבריים בישראל.

מעת לעת במשך קיומה, תנועת הצופים דוכאה על ידי שינויים בממשלה, בדרך כלל כאשר משטר אוטוריטרי עלה לשלטון, כמו בתקופה האחרונה במדינות קובה, לאוס, מיאנמר והרפובליקה העממית של סין.

## היסטוריה
בוויקטוריה, אוסטרליה קיים ארגון הצופים והצופות האתני של ויקטוריה (ESGAV), אשר כולל שבעה לאומים אירופאים והוא מפעיל מחנה שנתי חניכי הצופים באוסטרליה. במדינות רבות בעולם, כגון צופי ארצות הברית, קבוצות צופים בגלות מתפקדות כיחידות צופים בתוך ארגון הצופים המארח של אותה מדינה. יש קבוצות "צופים בגלות" אסטוניות בניו יורק וצופים ארמנים בקליפורניה, הפועלים תחת ההנהגה המקומית של תנועת הצופים של אמריקה.

בגרמניה ישנה האחווה הצופית אשר נוסדה על ידי צופים וצופות מאפגניסטן, בשם *De Afghanistan Zarandoi Tolana-Afghanische Pfadfinder Organisation* (אגודת צופי אפגניסטן), המזוהה עם *Verband Deutscher Altpfadfindergilden e.V.* (אחוות גילדות צופי גרמניה לשעבר), חברה באיגוד הבינלאומי של הצופים והצופות. יו"ר האחווה הצופית הוא סעיד חביב, סגן הנשיא לשעבר של ארגון צופי אפגניסטן.

לקבוצות הצופים בגלות, הפועלים רבות למען הקהילה מחוץ למולדתם, יש לפעמים כעס על כך שהם לא הוכרו על ידי הארגון העולמי של תנועת הצופים במהלך התקופות הטוטליטריות של מדינותיהן. לכן, קבוצות כאלה מחוזרות בגלוי להצטרפות לפדרציה העולמית של צופים עצמאיים (WFIS).

## ראו גם
* תנועת הצופים: ארגונים בינלאומיים

## לקריאה נוספת
* 
* The Undaunted (אנגלית): פייט ג' קרונברג - ספר על תנועת הצופים במרכז ומזרח אירופה, אשר שמרו את הצופים עם רוח חיים למרות דיכוי, רדיפה, במשך עשורים רבים, והצליחו להחיות את תנועת הצופים בהזדמנות המוקדמת ביותר. 200 סמלים ותגים, 420 עמודים.
* The Undaunted II (אנגלית): פייט ג'יי קרונברג - המשכו של הספר הראשון, מציג את אלבניה, אסטוניה, ליטא, וייטנאם, 94 עמודים.
* 

## הערות שוליים

קטגוריה:תנועת הצופים
יצחק בראנס

**יצחק (איציק) בראנס** הוא ספורטאי פאראלימפי ישראלי ויושב ראש מועדון כדורת הדשא לעיוורים ברעננה.

## קריירה
בראנס היה מראשוני שחקני כדורת דשא לעיוורים בישראל. בשנים 1994, 1995, 1999, 2000, 2001, 2004 ו-2006 זכה בתואר אלוף ישראל לדרגת נכות B1.

ב-1993 יצא להתחרות באליפות העולם וזכה במדליית הכסף בתחרות הזוגות. במסגרת אליפויות העולם הבאות חזר וקצר הישגים (מדליות כסף באליפות העולם לשנת 2005 ו-2011 ומדליות ארד בשנים 2001–2002). במדליית הארד באליפות העולם 2002 זכה במסגרת תחרות יחידים.

בשנת 1996 השתתף במשחקים הפאראלימפיים באטלנטה וזכה במדליית ארד.

בשנים 2000 ו-2006 זכה בתואר "ספורטאי השנה" ובשנת 2008 בתואר "ספורטאי העשור" באירוע שקיים משרד התרבות והספורט.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:זוכי מדליית ארד פאראלימפית מישראל
קטגוריה:שחקני כדורת דשא פאראלימפיים ישראלים
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:שחקני כדורת דשא במשחקים הפאראלימפיים אטלנטה (1996)
קטגוריה:שחקני כדורת דשא ישראלים
קטגוריה:שחקני כדורת דשא פאראלימפיים
קטגוריה:עיוורים ישראלים
קטגוריה:ישראלים שנולדו במאה ה-20
רבקה מאיירס

**רבקה מאיירס** (באנגלית: **Rebecca Meyers**; נולדה ב-20 בנובמבר 1994 בבולטימור שבמרילנד) היא שחיינית אמריקאית. מאיירס, שנולדה עם תסמונת אשר והיא חירשת מלידה ובעלת לקות ראייה, מתחרה בעבור המשלחת האמריקאית והיא בעלת שש מדליות פאראלימפיות, מהן שלוש מדליות זהב. בשנת 2015 נבחרה לשחיינית השנה הנכה של סווימינג וורלד.

## המשחקים הפאראלימפיים
### לונדון 2012
מאיירס ערכה את הופעת הבכורה שלו ב ב בקטגוריית 13 לבעלי לקות ראייה וזכתה בשתי מדליות, כסף וארד. מדליית כסף, במשחה ל-200 מטר מעורב אישי, בתוצאה של 2:30.13 דקות, אחרי ואלרי גרנד-מייסון מקנדה, שקבעה שיא עולם חדש של 2:27.64 דקות ולפני בת ארצה קלי בצ'רר (2:30.36 דקות) ומדליית ארד, במשחה ל-100 מטר חופשי, בתוצאה של 1:01.90 דקות, אחרי בצ'רר (59.56 שניות) וגרנד-מייסון (1:00.07 דקות). נוסף לכך, היא סיימה במקום חמישי במשחה ל-50 מטר חופשי בתוצאה של 29.21 שניות, ובמשחה ל-100 מטר חזה בו שחתה בזמן של 1:25.97 דקות במקצה המוקדם לא הצליחה להעפיל למשחה הגמר.

### ריו 2016
ב היא זכתה בארבע מדליות פאראלימפיות, שלוש מדליות זהב ומדליית כסף אחת. מדליות זהב, במשחה ל-100 מטר פרפר בשיא עולם חדש של 1:03.25 דקות, במשחה ל-400 מטר חופשי בשיא עולם חדש של 4:19.59 דקות ובמשחה ל-200 מטר מעורב אישי בתוצאה של 2:24.66 דקות. מדליית כסף,  במשחה ל-100 מטר חופשי בתוצאה של 59.77 שניות, אחרי אנה סטסטנקו מאוקראינה (59.19 שניות).

## קישורים חיצוניים

## הערות שוליים

קטגוריה:אמריקאים ילידי מרילנד
קטגוריה:בולטימור: אישים
קטגוריה:זוכי פרס ESPY: הספורטאית הנכה של השנה
קטגוריה:אלופות פאראלימפיות אמריקאיות
קטגוריה:שחייניות נכות אמריקאיות
קטגוריה:שחייניות במשחקים הפאראלימפיים לונדון (2012)
קטגוריה:שחייניות במשחקים הפאראלימפיים ריו דה ז'ניירו (2016)
קטגוריה:ספורטאיות לקויות שמיעה
קטגוריה:בוגרי מכללת פרנקלין ומרשל
קטגוריה:בולטימור: ספורטאים
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
בועז אבהר

**בועז אבהר** (נולד ב-1968) הוא ספורטאי פאראלימפי ישראלי לשעבר.

## קריירה
אבהר משותק מלידה בגפיו התחתונות ונעזר בקביים להליכה. בגיל צעיר החל בפעילות ספורט שיקומית, ספורט אתגרי לנכים ושחייה.

בגיל 15 השתתף לראשונה בתחרות בינלאומית במסגרת אליפות אירופה. לאחר מכן היה חבר נבחרת ישראל בשחייה והשתתף ב וב. בתחרויות הפאראלימפיות ב-1988 השתתף בשלושה משחים וזכה בשלוש מדליות ארד. בתחרויות ב-1992 השתתף בחמישה משחים, מהם סיים ארבעה בשלבים המוקדמים ובמשחה נוסף סיים במקום שביעי.

לאבהר תואר בהנדסת תעשייה וניהול ומאוחר יותר החל לעסוק באימון אישי ובהנחיית קבוצות. נשוי ואב לשני ילדים.

## קישורים חיצוניים
* 
* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:זוכי מדליית ארד פאראלימפית מישראל
קטגוריה:שחיינים פאראלימפיים ישראלים
קטגוריה:שחיינים נכים ישראלים
קטגוריה:ספורטאים ישראלים במשחקים הפאראלימפיים סיאול (1988)
קטגוריה:שחיינים במשחקים הפאראלימפיים סיאול (1988)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחיינים במשחקים הפאראלימפיים ברצלונה (1992)
קטגוריה:ישראלים שנולדו ב-1968
אברהם שטרויך

**אברהם שטרויך** (15 באפריל 1949 - 10 בפברואר 2025) היה ספורטאי ספורט נכים, 4 פעמים ברציפות אלוף המשחקים הפאראלימפיים (טורונטו 1976, ארנהם 1980, סטוק מנדוויל 1984 וסיאול 1988), סגן אלוף פאראלימפי (ברצלונה 1992) ושיאן עולם בהרמת משקולות.

## ביוגרפיה
שטרויך, שהיה חבר קיבוץ געש, היה משותק בפלג גופו התחתון והחל באימוני הרמת משקולות במרכז הספורט לנכים ברמת גן. באליפות ישראל להרמת משקולות לנכים שהתקיימה ב-1974 שבר באופן משמעותי את השיא הקודם, אשר עמד על 140 ק"ג, וקבע הישג של 153 ק"ג. 

### 1976
#### אלוף ושיאן עולם פאראלימפי
ב זכה במדליית זהב על הרמת 207.5 ק"ג למשקל קל-כבד. בשנים הבאות החזיק באליפות אירופה ובאליפות העולם. ב-1976 קבע שיא עולם חדש בקטגוריית משקל קל-כבד עם הרמת 207.5 ק"ג.

### 1980
ב קבע שיא עולם ושיא אולימפי חדש עם הרמת 230 ק"ג וזכה שוב במדליית זהב. 

### 1984
ב זכה במדליית זהב שלישית.

### 1988
ב זכה במדליית זהב רביעית עם הרמת 200 ק"ג בקטגוריית המשקל 95 ק"ג. 

### 1992
ב זכה במדליית כסף עם הרמת 222.5 ק"ג.

נפטר ב-10 בפברואר 2025, והובא למנוחות בבית העלמין של קיבוץ געש .

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:מרימי משקולות נכים ישראלים
קטגוריה:מרימי משקולות פאראלימפיים ישראלים
קטגוריה:געש (קיבוץ): אישים
קטגוריה:ספורטאי איל"ן
קטגוריה:שיאני עולם ישראלים
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:מרימי משקולות במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:מרימי משקולות במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:מרימי משקולות במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:מרימי משקולות במשחקים הפאראלימפיים סיאול (1988)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:מרימי משקולות במשחקים הפאראלימפיים ברצלונה (1992)
קטגוריה:ישראלים שנולדו ב-1949
קטגוריה:ישראלים שנפטרו ב-2025
קטגוריה:אישים הקבורים בקיבוצים
שלומי סנדק

**שלומי סנדק** (נולד בירושלים ב-5 באוקטובר 1959) הוא פעיל חברתי ישראלי, מראשוני המאבק לרישוי קנאביס רפואי במדינת ישראל וממייסדי מפלגת עלה ירוק לצד בועז וכטל.

## ביוגרפיה
שלומי סנדק, החל במאבק במהלך שנות ה-80 של המאה ה-20. שלומי פרץ לתודעה הציבורית באוגוסט 1994 עת תועד בתוכנית הטלוויזיה "הלילה עם גבי גזית", אשר שודרה בפריים טיים של ליל שישי, כשהוא מגלגל ומדליק ג'וינט ומסביר למראיינת שבעצם לא מדובר בסם אלא בתרופה. העילה לכתבה – חוברת בשם "עשב השדה – מריחואנה, תרופת הפלא של המאה ה-21" אותה כתב והפיץ סנדק. מאוחר יותר הסביר סנדק כי בהיעדר תקציבים ומשאבים כלכליים, לא נותר לו ברירה אלה להשתמש בפרובוקציות כדי לפרוץ אל המודעות הציבורית באמצעות התקשורת: "האם הם עדיין היו מוכנים לשדר כתבה על החוברת ועל הסגולות הרפואיות של הקנאביס לולא הייתי מציע להם שאגלגל ואדליק ג'וינט מול המצלמה?" אמר סנדק.

בעקבות התוכנית היה ממקימי העמותה לשינוי חוקי הסמים בישראל שפעלה למען לגליזציה של סמים קלים.

פרסום החוברת גרר הד תקשורתי. בין היתר רואיין שלומי סנדק על ידי אברי גלעד, שעתיד להיות אחד התומכים הבולטים במאבק לקנאביס רפואי, ושלי יחימוביץ'', לימים יו"ר מפלגת העבודה, שעתידה להתוודות על צריכת קנאביס. ההד התקשורתי הוביל לזימונו של סנדק להופיע בפני הוועדה למאבק בנגע הסמים של הכנסת בראשותו של חבר הכנסת רפאל איתן. בהמשך היה סנדק בכנסת פעמים רבות, במסגרת הופעותיו בפני הוועדות השונות. מדי פעם המשיך סנדק להשתמש בנשק בפרובוקציות, כשמצא זאת חיוני לקידום העניין.

בשנת 1999, נענה להצעתו של בועז וכטל אשר הקים את מפלגת עלה ירוק והצטרף למפלגה, אשר חרתה על דגלה את הלגליזציה של הסמים הקלים. סנדק היה מועמד מספר 2 של המפלגה בבחירות שנערכו באותה שנה. כ-8,000 קולות בלבד היו חסרים למפלגה כדי להיכנס לכנסת. סנדק היה שוב מועמד לכנסת מטעם המפלגה (במקום השני) בבחירות של 2006 ושל 2009, לאחריהן החליט לפרוש מהמפלגה ומפוליטיקה על מנת לאפשר לו לפעול באופן חופשי יותר, ללא הזהות הפוליטית. באותה שנה קיבל שלומי סנדק רישיון לשימוש בקנאביס רפואי עקב כאבי הגב מהם סבל מילדות, עקב כך הוא הקים את "המרכז הישראלי לקנאביס רפואי" במסגרתה סייע לאלפי חולים ישראלים לקבל רישיון שימוש בקנאביס רפואי.

בשנת 2013 גייס כסף באתר מימון המונים לצורך כתיבת ספרו "המסע לשחרור הקנאביס", אשר היווה למעשה מעין כתב אישום נגד מנכ"ל משרד הבריאות, הפרופ' רוני גמזו. בשל אחריותו, כך לדבריו של סנדק, למשבר החוקי סביב צמח הקנאביס וליחס השלילי המתמשך לו זוכים מטופלי הקנאביס הרפואי.

בשנת 2017 יצר הבמאי מוריס קנדיוטי את הסרט "עלה ירוק", ששודר בערוץ yes דוקו, העוקב אחרי סיפור חייו של סנדק ומלחמתו מול הממסד למען לגליזציה של קנאביס בישראל ועל הטרגדיה שפקדה אותו.

## קישורים חיצוניים
* 
* ערוץ היו-טיוב של סנדק
* 
* 
* 
* קנאביס רפואי לטיפול בפוסט טראומה מאת שלומי סנדק, באתר PTSD
## הערות שוליים

קטגוריה:פעילי אינטרנט ישראלים
קטגוריה:פעילי עלה ירוק
קטגוריה:פעילים ישראלים למען לגליזציה של סמים קלים
קטגוריה:פעילים פוליטיים ישראלים
קטגוריה:ישראלים שנולדו ב-1959
דוד יעקובוביץ'

**דוד יעקובוביץ' (דובצ'ק)** (נולד ב-1948) הוא רץ מרתון פאראלימפי ישראלי.

## ראשית חייו
נולד בצ'כיה וב-1964 עלה לישראל. בנעוריו היה שחקן הוקי קרח ואצן למרחקים קצרים.

בישראל התגייס לצה"ל ושירת במחלקת חבלנים. באוגוסט 1968 עסק בפעילות מבצעית לחימוש מוקשים בגבול ירדן ונפצע מפיצוץ. יעקובוביץ' נשרף בפלג גופו העליון ואיבד את יכולת הראייה.

## קריירה
ב-1976 החל בשגרת אימוני ריצה. ב זכה במדליית ארד בקרב חמש. נוסף לכך, הוא סיים במקום 12 בריצת 1500 מטר, במקום 19 בריצת 60 מטר והשתתף בריצת 400 מטר בשלב המוקדמות.

ב התחרה ללא הצלחה בארבעה מקצי ריצה.

### סגן-אלוף פאראלימפי
ב זכה במדליית כסף בריצת מרתון.

יעקובוביץ' בעל תואר שני בהיסטוריה, נשוי ואב לארבעה ילדים. הוא חבר מועדון רצי איילות וסיפורו מתועד בסרט הדוקומנטרי "דובצ'ק רץ למרחקים ארוכים" בבימויה של נעמי לבנטל. בנו אורן יעקובוביץ' היה אלוף ישראל בריצת 400 מטר משוכות.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:אתלטים פאראלימפיים ישראלים
קטגוריה:רצי מרתון ישראלים
קטגוריה:עיוורים ישראלים
קטגוריה:ישראלים ילידי צ'כוסלובקיה
קטגוריה:עולים בשנות ה-1960
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:אתלטים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:אתלטים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:אתלטים במשחקים הפאראלימפיים סיאול (1988)
קטגוריה:ספורטאים נכי צה"ל
קטגוריה:ישראלים שנולדו ב-1948
קבוצת הארמיות הראשונה

**קבוצת הארמיות הראשונה** (באנגלית: **First United States Army Group** בראשי תיבות: **FUSAG**) הייתה קבוצת ארמיות של צבא ארצות הברית, אשר הוקמה לקראת מבצע פורטיטיוד, ומטרתה הייתה להטעות את הגרמנים ולגרום להם לחשוב כי בעלות הברית מתכננות נחיתה בפה-דה-קאלה, ובכך להפחית את מוכנותם לקראת הפלישה לנורמנדי. כיוון שיועדה להטעיה בלבד, הקבוצה כללה יחידות אמיתיות ומומצאות גם יחד.

## היסטוריה
כהכנה לקראת הפלישה לנורמנדי, חפצו בעלות הברית להפחית את המוכנות של כוחות הוורמאכט בגזרת נורמנדי. לשם כך ניזום מבצע הונאה צבאית בשם "מבצע פורטיטיוד", אשר נחלק לשתי גזרות, "צפון" ו"דרום". מבצע פורטיטיוד צפון, נועד לגרום לגרמנים להאמין שבעלות הברית מתכננות התקפה על נורווגיה, בעוד מבצע פורטיטיוד דרום, אשר כונה גם מבצע כספית, נועד לגרום להם להאמין שהן פותחות בהתקפה בפה-דה-קאלה. 

לצורך מבצע כספית, הוקמה בלונדון בשנת 1943 קבוצת הארמיות הראשונה, אשר התפרסמה יותר בראשי התיבות של שמה באנגלית: **FUSAG**. כמפקד הראשון של הקבוצה מונה עומר בראדלי, אולם בהמשך הועבר בראדלי יחד עם כל קציני המטה כדי לפקד על קבוצת הארמיות ה-12, ובמקומו מונה ג'ורג' פטון. אייזנהאואר בחר בפטון לפקד על קבוצת הארמיות הראשונה בין היתר מפני שהגרמנים ראו בו את המצביא הטוב ביותר של בעלות הברית המערביות, והמוניטין שלו חיזק את הנחת הגרמנים כי הוא ינהיג את המתקפה. באופן רשמי באותה תקופה היה פטון מפוטר בשל "תקרית הסטירות". המטה הכללי של הקבוצה היה בדובר בדרום מזרח אנגליה, מול פה-דה-קאלה.

שתי ארמיות דמה הוקמו והוכפפו לקבוצה. הארמייה הרביעית של הצבא הבריטי הוצבה בסקוטלנד, והגרמנים האמינו שמטרתה היא נורווגיה. בחודשים שקדמו לפלישה הוחלפו שדרים אלחוטיים בדרגת הצפנה נמוכה, ויצרו את הרושם שהארמייה אמיתית. כמו כן הוקמו בידי המטכ"ל האמריקני הארמייה ה-14, אשר כמפקדה מונה ג'ון לוקס (לימים מפקד הארמייה ה-15), והארמייה התשיעית שלימים הפכה לאמתית. הקבוצה כללה קורפוסים ודיוויזיות מבוימים ואמתיים כאחד. היא כללה טנקי דמה שנעשו מעיסת נייר וגומי, מפקדות מדומות, נחתות דמה, ומטבחי שדה שפלטו עשן. בנוסף, מספר ההפצצות והסיור על קאלה היו כפולות ממספרן בשמי נורמנדי.

הקבוצה המשיכה "להתקיים" גם לאחר שהפלישה החלה והגרמנים כבר הבינו את המצב לאשורו. היא "פורקה" רק לקראת סוף שנת 1944.

## סדר כוחות
הארמייה הרביעית (בריטניה)
* הדיוויזיה המוטסת ה-2 (בריטניה) - מזויפת
* הקורפוס ה-7 (בריטניה) - אמיתי
** הדיוויזיה ה-55 (ארצות הברית) - מזויפת הוצבה כביכול באיסלנד
** הדיוויזיה ה-80 (בריטניה) - הייתה עוד בתהליכי אימונים
** פלוגות הריינג'רס ה-7 ה-9 וה-10 (ארצות הברית) - מזויפות 
* הקורפוס ה-2 (בריטניה) - אמיתי
הארמייה ה-14 (ארצות הברית)
* הדיוויזיה המוטסת ה-9 (ארצות הברית) - מזויפת
* הדיוויזיה המוטסת ה-21 (ארצות הברית) - מזויפת
* הקורפוס ה-33 (ארצות הברית) - מזויף
** הדיוויזיה ה-11 (ארצות הברית) - אמיתית מבחינה היסטורית, בפועל לא קיימת
** הדיוויזיה ה-48 (ארצות הברית) - מזויפת, לאחר המלחמה הוקמה באמת
** דיוויזיית השריון ה-25 (ארצות הברית) - מזויפת
* הקורפוס ה-37 (ארצות הברית) - מזויף
** הדיוויזיה ה-17 (ארצות הברית) - אמיתית מבחינה היסטורית, בפועל לא קיימת
** הדיוויזיה ה-59 (ארצות הברית) - מזויפת
הארמייה התשיעית (ארצות הברית) - בהמשך הוקמה במציאות

## קישורים חיצוניים
* קבוצת הארמיות הראשונה 

קטגוריה:ערכים שבהם תבנית בריטניקה אינה מתאימה
1
קטגוריה:הונאה צבאית במלחמת העולם השנייה
קבוצת הארמיות ה-11

**קבוצת הארמיות ה-11** הייתה קבוצת ארמיות של צבא בריטניה אשר לחמה בזירה הדרום-מזרח אסייתית במלחמת העולם השנייה. למרות שלהלכה הייתה בריטית, הרי שהקבוצה כללה גם יחידות מצבא הודו הבריטית, ממושבותיה של בריטניה באפריקה, מהרפובליקה הסינית ומארצות הברית.

## היסטוריה
הקבוצה הוקמה בנובמבר 1943 וכמפקדה הראשון מונה ג'ורג' גיפארד שהיה לפני כן המפקד של פיקוד אפריקה המערבית. מטה הקבוצה היה בתחילה בניו דלהי שבהודו הבריטית ובהמשך הועבר לקאנדי שבציילון. הקבוצה הורכבה מהארמייה ה-14 בפיקודו של ויליאם סלים וארמיית ציילון, וכן מכוח סיני-אמריקאי בפיקודו של ג'וזף סטילוול. הקורפוס ההודי ה-33 שהיה עוד בתהליכי אימון, הוכפף תחת פיקוד הקבוצה לצורך משימות ספציפיות. תפקידה העיקרי של הקבוצה הייתה הגנה על הודו מפני צבא האימפריה היפנית. בתחילת 1944, כוחות הקבוצה החלו לנוע לכיוון דרום-מזרח כדי לשחרר את האזורים שנכבשו על ידי היפנים, כתגובה לכך הצבא היפני החל במתקפות נגד לאורך החזית באזורי בורמה וצפון-מזרח הודו. הקבוצה נחלה ניצחון על היפנים בקרב ארקאן. 

בנובמבר 1944 פורקה הקבוצה ועל בסיסה הוקם **פיקוד כוחות היבשה של בעלות הברית בדרום מזרח אסיה** (**ALFSEA**), אשר במסגרתו לחמו הכוחות הבריטיים והאמריקאיים בזירה זו עד סיום המלחמה.

11
11
ויטולו

**ויקטור מאצ'ין פרס** (בספרדית: **Víctor Machín Pérez**, נולד ב-2 בנובמבר 1989 בלאס פאלמס שבספרד), הידוע בעיקר בכינויו **ויטולו** (**Vitolo**), הוא כדורגלן עבר ספרדי ששיחק בעמדת הקיצוני.

## קריירת מועדונים
ויטולו התחיל את הקריירה שלו במחלקת הנוער של לאס פאלמס ובגיל 19 הצטרף לקבוצת המילואים. ב-28 באוגוסט 2010 ערך את הופעת הבכורה שלו בקבוצה הראשונה בניצחון 2–3 נגד ז'ימנסטיק טרגונה. ב-11 בספטמבר 2010 הבקיע את שער הבכורה שלו בקבוצה בניצחון 1–4 נגד אלקורקון. ב-27 בנובמבר 2010 קרע את הרצועה הצולבת וגמר את העונה. אחרי שהחלים מהפציעה חזר ויטולו להרכב של פאלמס. את עונת  סיים כמלך שערי הקבוצה עם 15 שערים.

ב-28 ביוני 2013 חתם בסביליה מהליגה הראשונה. ב-18 באוגוסט 2013 ערך את הופעת הבכורה שלו בסביליה בהפסד 1–3 לאתלטיקו מדריד. ב-10 בנובמבר באותה עונה כבש את שער הבכורה שלו בניצחון 1–3 נגד אספניול. בעונתו הראשונה בסביליה שיחק 45 משחקים בכל המסגרות וכבש גם 8 שערים כאשר 4 מתוכן כבש במסגרת הליגה האירופית בה זכתה סביליה בסיום העונה, לאחר ניצחון במשחק הגמר על בנפיקה ליסבון. ב-12 במרץ 2015 הבקיע אחרי 13 שניות במשחק הניצחון 1–3 נגד ויאריאל שהוא גם השער המהיר ביותר שנכבש במסגרת אירופאית אי פעם. באותו חודש גם נבחר לכדורגלן החודש בליגה הספרדית. בתום העונה זכה פעם נוספת עם סביליה בליגה האירופית, לאחר ניצחון 2–3 על דניפרו במשחק הגמר. ויטולו בישל את שער הניצחון לקרלוס באקה כרבע שעה לסיום. עונה לאחר מכן שוב פתח בהרכב סביליה לגמר הליגה האירופית 2016, בו גברה 1–3 על ליברפול. ויטולו בישל לקוקה את השער השני של סביליה במשחק.

ב-12 ביולי 2017 חתם באתלטיקו מדריד והושאל לקבוצת נעוריו לאס פאלמס בעקבות העונש שפיפ"א השיתה על אתלטיקו האוסר עליה להחתים שחקנים עד ינואר 2018. בינואר 2018 ויטולו חתם רשמית באתלטיקו מדריד. ב-4 ביולי 2021 הושאל לחטאפה. ב-21 ביולי 2022 חזר ויטולו בהשאלה ללאס פאלמאס. בדצמבר 2024 הודיע על פרישה.

## קריירה בינלאומית
ב-20 במרץ 2015 זומן לראשונה לסגל נבחרת ספרד לקראת המשחקים נגד  ו. כעבור 11 ימים ערך את הופעת הבכורה שלו בנבחרת בהפסד 0–2 להולנד. ב-5 בספטמבר 2016 הבקיע את שער הבכורה שלו בנבחרת בניצחון 0–8 נגד  במסגרת מוקדמות מונדיאל 2018.

## תארים
; סביליה
* הליגה האירופית: 2013/2014, 2014/2015, 2015/2016

; אתלטיקו מדריד
* הליגה האירופית: 2017/2018
* הסופר קאפ האירופי: 2018
*לה ליגה: 2020/2021

## קישורים חיצוניים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:לאס פאלמאס דה גראן קנריה: כדורגלנים
קטגוריה:כדורגלני לאס פאלמאס
קטגוריה:כדורגלני סביליה
קטגוריה:כדורגלני אתלטיקו מדריד
קטגוריה:כדורגלני חטאפה
קטגוריה:כדורגלני נבחרת ספרד
קטגוריה:ספרדים שנולדו ב-1989